Sylabus k predmetu

**Latinský jazyk a kultúra** (1IRO/LJAK)

Vyučujúci: doc. Mgr. Erika Brodňanská, PhD.

Študijný odbor: PAFB, PFSlB

Ročník a rozsah výučby: 1. ročník; ZS: 1/1

Hodnotenie: priebežné: seminárne práce, aktivita na hodine; záverečný test

Forma hodnotenia: hodnotený zápočet

Ukončenie predmetu: písomný test

Obsah disciplíny v základných témach:

Latinská abeceda. Výslovnosť latinských hlások. Prízvuk v latinčine.

Menná flexia v latinčine.

Prehľad predložiek. Prehľad najčastejších latinských prefixov a sufixov.

Latinčina ako základ odbornej terminológie.

Mytológia a náboženstvo antického Grécka a Ríma.

Antická literatúra s dôrazom na reprezentatívnych autorov a diela gréckej aj rímskej literatúry.

Každodenný život v antike.

Živé latinské slová, sentencie, gnómy.

Výber z povinnej a odporúčanej literatúry*:*

BENEŠ, Pavel – OHNESORG, Karel: Latina pro posluchače romanistiky. Praha 1976.

CANFORA, L.: Dějiny řecké literatury. Praha 2001.

LIBERATI, A. M. – BOURBON, F.: Starověký Řím. Praha 1996.

NOVOTNÁ, M. (ed.): Dejiny a kultúra antického Grécka a Ríma. Bratislava 2006.

REBRO, K.: Latinské právnické výrazy a výroky. Bratislava 1986 a neskoršie vyd.

ŠIMON, F.: Latinská lekárska terminológia. Martin 1990.

ŠPAŇÁR, J. – HORECKÝ, J.: Latinská gramatika. Bratislava 1993.

ŠPAŇÁR, J. – HRABOVSKÝ, J.: Latinsko-slovenský, slovensko-latinský slovník. Bratislava 1987.

ŠUBRT, J.: Římská literatura. Praha 2005.

Podmienky absolvovania predmetu:

Účasť na prednáškach a seminároch je povinná. V prípade absencií (zo závažných a zdravotných dôvodov) vyučujúci rozhoduje o náhradnom plnení povinností alebo o opakovaní predmetu. Vyžaduje sa systematická príprava (realizovaná vypracúvaním úloh v e-learningovom prostredí) a aktívna účasť na seminároch. Vypracované e-úlohy budú hodnotené percentuálne. Aby bol študent pripustený k záverečnej písomnej previerke, musí z každej dosiahnuť minimálne 51%.

Okrem toho každý študent vypracuje a prednesie seminárnu prácu na tému, ktorú si vyberie z ponuky tém na začiatku semestra. Prácu prednesie vo vopred určenom termíne na seminári. Práca bude ohodnotená maximálne počtom 10 bodov. Hodnotiť sa bude nielen obsah, ale i formálna stránka práce. V závere semestra napíšu študenti písomnú previerku za 40 bodov.

Na získanie hodnotenia A je v súčte potrebné získať najmenej 46 bodov, na získanie hodnotenia B najmenej 41 bodov, na hodnotenie C najmenej 36 bodov, na hodnotenie D najmenej 31 bodov a na hodnotenie E najmenej 26 bodov.